Tony Blair

Anthony Charles Lynton „Tony“ Blair (* 6. máj 1953, Edinburgh) je bývalý trojnásobný britský premiér.

Život 
Tony Blair sa narodil v škótskom Edinburghu. Vyštudoval právo a v roku 1975 vstúpil do Labouristickej strany. Oženil sa v roku 1980 s právničkou Cherie Boothovou. Prvýkrát bol zvolený do Dolnej snemovne v roku 1983. Od roku 1989 bol členom labouristického tieňového kabinetu, kde mal zo začiatku na starosti otázky zamestnanosti a neskôr (1992) tieňový rezort vnútra. V roku 1994 bol zvolený do čela Labouristickej strany, ktorú v roku 1997 po 18 rokoch v opozícii doviedol k víťazstvu vo voľbách. V roku 1999 bol spolu s prezidentom USA Clintonom vedúcou postavou bombardovania Juhoslávie. V roku 2001 opäť zvíťazil v parlamentných voľbách. V roku 2003 presadil v britskom parlamente, za veľkých protestov verejnosti aj časti vlastných poslancov, vojnu v Iraku.

5. februára 2005 sa Blair stal najdlhšie slúžiacim britským labouristickým premiérom. 5. mája 2005 doviedol labouristov k historickému tretiemu volebnému víťazstvu za sebou. 

24. júna 2007 bol vystriedaný na čele Labouristickej strany a 27. júna rezignoval na svoj post premiéra.

Pozri aj 
 Zoznam predsedov vlády Veľkej Británie a Spojeného kráľovstva

Iné projekty

Externé odkazy 
 10 Downing Street - Oficiálna stránka

Predsedovia vlády Spojeného kráľovstva
Absolventi Oxfordskej univerzity
Členovia Dolnej snemovne Spojeného kráľovstva
Predsedovia Labouristickej strany